РАЙОННА ИЗБИРАТЕЛНА КОМИСИЯ ЛОВЕЧ

ПРОТОКОЛ № 13/25 септември 2022 г.
	
от заседание на Районна избирателна комисия Ловеч

	Днес, 25 септември 2022 г., от 17.30 ч в гр. Ловеч, ул. „Търговска”№ 43, зала 1109, се проведе заседание на РИК Ловеч. На заседанието присъстват членове на комисията  както следва:

ПРЕДСЕДАТЕЛ:	Валентина Стефанова Недялкова	
ЗАМ.-ПРЕДСЕДАТЕЛ:	Ивелина Георгиева Иванова	
ЗАМ.-ПРЕДСЕДАТЕЛ:	Валентин Георгиев Вълев	
СЕКРЕТАР:	Петко Георгиев Петков	
ЧЛЕНОВЕ:	Десислав Стефанов Гецов	
 	Анна Дочева Михайлова
Иван Донев Арабаджиев	
 	Севдие Шефкат  Кулаалиева
Евгения Асенова Иванова	

	Присъстват 9 от общо 13 члена на Комисията. Отсъстват Зюлейха Мустафова Терзиева, Любен Иванов Раев, Ивайло Валентинов Георгиев и Мария Бончева Йорданова. Всички членове са уведомени по телефона. Публикувано е и съобщение на интернет страницата на РИК Ловеч за датата и часа на заседанието, публикуван е и проект на дневен ред. 
Присъстват повече от половината членове, поради което на основание чл. 70, ал. 3 от Изборния кодекс е налице необходимия кворум и РИК Ловеч може да започне своята работа. 
Заседанието на РИК Ловеч бе открито от Председателя, който оповести следния проект на дневен ред:
1. Разглеждане на жалби и сигнали;
2. Промени в състава на секционни избирателни комисии в изборите за народни представители на 02 октомври 2022 г;
3. Разни.
Председателят подложи на гласуване така обявения проект на дневен ред. Бе проведено гласуване и с 9 гласа „За” (Валентина Стефанова Недялкова; Ивелина Георгиева Иванова; Валентин Георгиев Вълев; Петко Георгиев Петков; Десислав Стефанов Гецов; Анна Дочева Михайлова; Иван Донев Арабаджиев; Севдие Шефкат Кулаалиева; Евгения Асенова Иванова) и 0 „Против”, на основание чл. 72, ал. 1, т. 1 от Изборния кодекс, Районна избирателна комисия Ловеч прие обявения дневен ред.
Точка първа:
Постъпила е жалба с вх. № 153/23.09.2022 г., 16:43 ч., от Коалиция „БСП ЗА БЪЛГАРИЯ“, представлявана от пълномощника Вяра Емилова Йорданова. Посочва, че са налице неправомерно поставени агитационни материали от коалиция „ГЕРБ-СДС“ и ПП „ВЪЗРАЖДАНЕ“ в село Добродан, община Троян, област Ловеч. Материалите са поставени на стълбовете на уличното осветление и на крайпътни дървета, които места считат, че са изрично забранени от закона за поставяне на такива материали. Молят за решение за незабавно отстраняване на същите. Приложени са 5 бр. снимки.
РИК Ловеч разглежда изложените обстоятелства съобразно правомощията си за произнасяне по жалби и сигнали за нарушения на предизборната кампания по чл. 72, ал. 1, т. 17 от ИК. 
Видно от приложените доказателства – 5 броя от снимките върху стълбове са поставени плакати – агитационни материали с призив за гласуване  за ПП ВЪЗРАЖДАНЕ и КП ГЕРБ-СДС. В тази връзка е извършена проверка със съдействието на общинска администрация Троян и Марияна Троанска – Кметски наместник на село Добродан. След проверка на територията на селото се установяват три плаката, поставени на електрически стълбове, като същите са премахнати. 
Съгласно чл. 183, ал. 3 от ИК агитационните материали се поставят на определени от кмета места, а на сгради, огради и витрини - с разрешение на собственика или управителя на имота. Със Заповед № 1046 от 25.08.2022 г. на Кмета на община Троян, са определени местата за поставяне на агитационни материали на територията на общината, вкл. и на територията на село Добродан като това е Информационни табла пред кметско наместничество – с. Добродан, ул. „Девети септември“ № 8. Електрическите стълбове не са сред посочените места. След извършената проверка описаните агитационни материали обаче не се откриват към момента.
Председателят направи предложение, което бе подложено на гласуване. Бе проведено гласуване и с 9 гласа „За” (Валентина Стефанова Недялкова; Ивелина Георгиева Иванова; Валентин Георгиев Вълев; Петко Георгиев Петков; Десислав Стефанов Гецов; Анна Дочева Михайлова; Иван Донев Арабаджиев; Севдие Шефкат Кулаалиева; Евгения Асенова Иванова) и 0 „Против”, на основание чл. 72, ал. 1, т. 17 от Изборния кодекс, Районна избирателна комисия Ловеч

Р Е Ш И :
УКАЗВА на представителите на политическите партии и коалиции да спазват стриктно определените места за поставяне на агитационни материали на територията на община Троян, съгласно Заповед № 1046 от 25.08.2022 г.  на Кмета на община Троян.
Настоящото решение подлежи на обжалване пред Централната избирателна комисия в срок до три дни от обявяването му.

Точка втора:

Постъпило е Предложение с вх. № 154/23.09.2022 г. от Ивелина Бориславова Ангелова като упълномощен представител на КП „БСП за БЪЛГАРИЯ“ – гр. Ловеч. Иска се извършване на промяна в състава на СИК с № 111800044, като на мястото на Милка Кънчева Личева – член, да бъде назначена Иваничка Василева Кирова. Приложена е молба за освобождаване от Милка Кънчева Личева. 
Председателят направи предложение, което бе подложено на гласуване. Бе проведено гласуване и с 9 гласа „За” (Валентина Стефанова Недялкова; Ивелина Георгиева Иванова; Валентин Георгиев Вълев; Петко Георгиев Петков; Десислав Стефанов Гецов; Анна Дочева Михайлова; Иван Донев Арабаджиев; Севдие Шефкат Кулаалиева; Евгения Асенова Иванова) и 0 „Против”, на основание чл. 72, ал. 1, т. 4 и т. 5 от Изборния кодекс и Решение № 1281-НС/16.08.2022 г. на Централна избирателна комисия, Районна избирателна комисия Ловеч

Р Е Ш И :

В СИК № 111800044 – с. Лисец

ОСВОБОЖДАВА Милка Кънчева Личева с ЕГН *** - като член и анулира издаденото й удостоверение;
НАЗНАЧАВА за член Иваничка Василева Кирова с ЕГН ***.

	Настоящото решение подлежи на обжалване пред Централната избирателна комисия в срок до три дни от обявяването му.

  След изчерпване на дневния ред заседанието бе закрито в 17.40 часа.

ПРЕДСЕДАТЕЛ:
								/Валентина Недялкова/
		
СЕКРЕТАР:
								/Петко Петков/